Zákazka s nízkou hodnotou  - výzva na predloženie ponuky – 
„Spracovanie Koncepcie rozvoja informačného systému 
pre mestskú časť Bratislava - Petržalka“
			
1.	identifikácia verejného obstarávateľa a prijímateľskej inštitúcie:

Verejný obstarávateľ:
Názov organizácie:	Mestská časť Bratislava - Petržalka
Adresa organizácie: 	Miestny úrad Mestskej časti Bratislava - Petržalka, Kutlíkova 17, 
	852 12 Bratislava
Zastúpené štatutárnym zástupcom:	Doc. RNDr. Milan Ftáčnik, CSc., starosta
IČO: 	603 201

DIČ: 	2020936643
Bankové spojenie:	Dexia Banka
Číslo účtu:	1800599001/5600
Krajina:  	Slovenská republika
Kontaktná osoba:  	Ing. Marián Miškanin, PhD., prednosta
Telefón:   	02/68 286 823  
E-mail:	prednosta@petrzalka.sk

2.	predmet zákazky:

2.1	Názov predmetu zákazky: „Spracovanie Koncepcie rozvoja informačného systému pre mestskú časť Bratislava - Petržalka“

2.2	Podrobné vymedzenie predmetu zákazky, technické požiadavky:

Predmetom zákazky je vytvorenie dokumentu – Koncepcie rozvoja informačného systému (KRIS), ktorý je požadovaný v zmysle zákona 275/2006 Z.z. a ktorého vypracovanie je nevyhnutné pre potreby čerpania prostriedkov zo štrukturálnych fondov EÚ. 
KRIS je dôležitá pre ďalšie smerovanie mestskej časti ako subjektu verejnej správy, ktorý má ambíciu zefektívniť svoje vnútorné procesy, usporiť verejné zdroje, priniesť transparentnosť a flexibilné „user-friendly“ služby pre občanov a podnikateľov.
Výsledný dokument bude rešpektovať pravidlá definované metodikou MF SR pre budovanie KRIS. 

Celkový obsah dokumentu bude obsahovať nasledovné informácie:

Identifikáciu požiadaviek na informačný systém miestneho úradu, aby zodpovedal požiadavkám kladeným na centrálny systém riadenia a procesom realizovaným v rámci úradu.

Súčasný stav IS - podrobný popis jednotlivých systémov a ich prepojenia, vrátane matice prepojenia jednotlivých systémov na úrovni úradu a v rámci podriadených organizácií. Úlohou bude identifikovať obmedzenia a riziká súčasného stavu, ktoré determinujú dôležitosť navrhovaných zmien. Vychádzať možno z auditu informačného systému, ktorý bol spracovaný v roku 2007 pre potreby miestneho úradu. Jednotlivé časti IS budú popisované z nasledovných pohľadov:

1.	technologického
2.	procesného
3.	koncepčného – t.j. z pohľadu architektúr a štandardov

Cieľový stav IS - hlavná časť výstupného dokumentu. Jej obsahom bude definovanie stratégie z pohľadu:
 
1.	technologického
2.	procesného
3.	legislatívneho
4.	koncepčného – t.j. z pohľadu architektúr a štandardov
           
Návrh postupu/akčný plán realizácie - bude zohľadňovať základné požiadavky identifikované v predchádzajúcich častiach dokumentu. Na základe týchto požiadaviek budú stanovené rámcové kritériá a priority postupu.

	Identifikácia finančných zdrojov s osobitným zreteľom na štrukturálne fondy EÚ, z ktorých možno financovať navrhované priority akčného plánu.

2.3	Poskytovateľ služieb garantuje formálnu a administratívnu správnosť projektu.
Nárok na odmenu vznikne až po odsúhlasení finálnej verzie dokumentu obstarávateľom a schválením v miestnom zastupiteľstve.

3.	miesto dodania predmetu zákazky a lehoty uskutočnenia
3.1	  Dodanie predmetu zákazky elektronickou formou:  prednosta@petrzalka.sk
3.2 Lehota dodania predmetu zákazky:  do 30. 9. 2008.
4.	zdroj finančných prostriedkov
Predmet zákazky bude financovaný z finančných prostriedkov verejného obstarávateľa.  
5.	zmluva
Typ zmluvy na poskytnutie predmetu zákazky: Zmluva na poskytovanie služieb podľa § 269 zákona č. 513/1991 Z.z. Obchodný zákonník v znení neskorších predpisov.
6.	mena a ceny uvádzané v ponuke, mena finančného plnenia
6.1	Uchádzačom navrhovaná zmluvná cena za dodanie požadovaného predmetu zákazky, uvedená v ponuke uchádzača v návrhu zmluvy, bude vyjadrená v slovenských korunách ( ďalej len „SKK“ ) a Eure (ďalej len EUR) s DPH.                        

6.2	Záujemca stanoví cenu za obstarávaný predmet na základe vlastných výpočtov, činností, výdavkov a príjmov v súlade so zákonom č. 18/1996 o cenách v znení neskorších predpisov.

6.3	Ak je uchádzač platcom DPH v zmysle príslušných predpisov, navrhovanú zmluvnú cenu v štruktúrovanom rozpočte ceny zmluvy  súťažných podkladov uvedie v zložení:
•	navrhovaná zmluvná cena v SKK a EUR bez DPH,
•	sadzba DPH v %,
•	výška DPH v SKK a EUR, 
•	navrhovaná zmluvná cena v SKK a EUR vrátane DPH.
6.4	Zmluvná cena uvedená v ponuke uchádzača v návrhu zmluvy musí platiť počas celého trvania zmluvy a nemožno ju zvýšiť. 
6.5	Zmluvná cena za predmet zákazky uvedená v ponuke uchádzača v návrhu zmluvy bude zaplatená v mene SKK.

7.	obsah ponuky

7.1	Ponuka predložená uchádzačom musí obsahovať:

a)	návrh zmluvy na poskytnutie služieb
b)	cenovú ponuku v nasledujúcej tabuľke 

Služba 
Spracovanie KRIS			Cena za službu  
[v SKK a EUR]	
Celková zmluvná cena bez DPH [v SKK a EUR] 		
Sadzba DPH [v %]		
Výška DPH [v SKK a EUR]		
Celková zmluvná cena s DPH [v SKK a EUR]		

c)	štruktúru navrhovaného dokumentu KRIS
d)	zoznam minimálne 3 realizovaných koncepcií rozvoja IS v rámci verejnej správy. Uvedený zoznam bude obsahovať názov a sídlo odberateľa, čas plnenia zmluvy, stručný popis predmetu zmluvy. 

7.2	     Garant projektu

Uchádzač predloží profesijný životopis osoby (garanta IKT), ktorá bude zodpovedná 
za odbornú garanciu poskytovaných služieb. Zo životopisu musí byť zrejmé splnenie týchto minimálnych požiadaviek:
-	vzdelanie v oblasti informačných technológii (doloženie fotokópie diplomu)
-	minimálne 5 ročná profesionálna odborná prax v oblasti informačno-komunikačných technológií,
-	profesionálna odborná prax/praktická skúsenosť pri spracovaní  minimálne 
2 projektov/zmlúv zameraných na spracovanie koncepcie rozvoja IS.

8.	náklady na ponuku

Všetky náklady a výdavky spojené s prípravou a predložením ponuky znáša záujemca 
bez finančného nároku voči verejnému obstarávateľovi, bez ohľadu na výsledok verejného obstarávania. 
9.	predloženie ponuky
 
Ponuky v písomnej a zároveň i elektronickej podobe na CD zasielajte v súlade s touto výzvou na adresu: Mestská časť Bratislava-Petržalka, Kutlíkova 17, 852 12 Bratislava, alebo odovzdajte osobne do podateľne miestneho úradu s označením „KRIS – neotvárať“. 
Na obálke uveďte aj názov a adresu uchádzača. 

Lehotu na predloženie ponúk stanovil verejný obstarávateľ do 8. augusta 2008 do 12:00 hod.

10.	Hodnotenie  a vylúčenie ponúk

10.1	Ponuky, ktoré nespĺňajú kritéria uvedené vo výzve, budú vylúčené.

10.2	    Kritériom na vyhodnotenie ponúk je celková zmluvná cena s DPH.

10.3	    Obstarávateľ si vyhradzuje právo neprijať ani jednu ponuku z predložených ponúk, 
    ak nevyhovujú požiadavkám a najmä finančným predpokladom obstarávateľa, alebo
    sú neregulárne alebo inak neprijateľné.

10.4	Uchádzačom bude výsledok oznámený písomnou formou.